Abdera (Spania)

For den greske oldtidsbyen, se Abdera

Abdera (gresk: τὰ Ἄβδηρα, Strabon; Ἄβδαρα, Klaudios Ptolemaios; τὸ Ἄβδηρον, Stefan fra Bysants) var en havnebyen i antikken på østkysten av Iberia (dagens Spania), mellom Malaka (i dag Málaga) og Kartago Nova (i dag Cartagena, i et distrikt som var bosatt av den iberiske stammen bastulerne (latin: bastuli).Chisholm, Hugh, red. (1911): «Abdera (Spain)». Encyclopædia Britannica 1 (11. utg.). Cambridge University Press.

Den ble grunnlagt av kartagere som en handelsstasjon, og etter en periode med nedgang kom den inn under romerne og ble en av de viktigste byene i den romerske provinsen Hispania Baetica. Den var lokalisert på en høyde over dagens spanske by Adra.

Av de mynter som er avdekket har de eldste den fønikiske inskripsjonen abdrt og en avbildning av hodet til guden Melqart og en tunfisk. Senere romerske mynter under keiser Tiberius (som synes å ha gjort stedet til en colonia), har en avbildning av byens hovedtempel med to reiste tunfisker i form av søyler.

 Referanser 

 Eksterne lenker 
 Smith, William, red. (1854): «Abdera» i: Dictionary of Greek and Roman Geography 1. London: John Murray. s. 2.

Kategori:Spanias historie